મોરબી જીલ્લાના કુલ ૯૧૩ મતદાન મથકો પૈકી મોરબીમાં ૯, વાંકાનેરમાં ૨૨ અને ટંકારાના ૨૦ એમ કુલ ૫૧ મતદાન મથકો સંવેદનશીલ જાહેર કર્યા છે તે ઉપરાંત અન્ય ૭૦ મતદાન મથકો પર વેબ કાસ્ટિંગથી રીપોર્ટીંગ કરવામાં આવનાર છે જીલ્લામાં કુલ ૧૬૫૪ મતદારોએ પોસ્ટલ બેલેટથી ચુંટણી પૂર્વે જ મતદાન કર્યું છે જીલ્લાના મોરબી, ટંકારા અને વાંકાનેર વિધાનસભા મત વિસ્તાર પૈકી જે મતદાન મથક પર ૭૦૦ થી ઓછા મતદારો હોય તેવા મથકો પર એક અધિકારી, બે સહાયક અને એક અન્ય સ્ટાફ સહીત ચારનો સ્ટાફ જયારે ૭૦૦ થી વધુ મતદારવાળા મતદાન મથકો પર કુલ પાંચનો સ્ટાફ તૈનાત રહેશે તે ઉપરાંત મોરબી તાલુકા, વાંકાનેર તાલુકા અને તાનાકરા તાલુકામાં પાંચ પાંચ મળીને જીલ્લામાં કુલ ૧૫ મહિલા સંચાલિત મતદાન મથકો કાર્યરત રહેશે અને જીલ્લાના ત્રણેય તાલુકામાં એક એક મતદાન મથકો દિવ્યાંગ સંચાલિત રહેશે તેવી માહિતી ચુંટણી તંત્ર પાસેથી પ્રાપ્ત થઇ છે.